ایستهنیلهن یئنی تیپ سلاحین آلینماسی جنوبی قافقاز رگیونوندا قوهلر بالانسینی دییشیر.
آخار. آذ خبر وئریر کی، بونو «News.am» سایتینا آچیقلاماسیندا روسییالی حربی اکسپرت آلکساندر خرامچیخین دئییب. اونون سؤزلرینه گؤره، آذربایجان یئنی سلاحلار الده ائتمکله محاربهیه حاضیرلاشیر:
«آذربایجان اؤزونون حربی ایمکانلارینی آرتیریر. یئنی آلینان «پولونز»لرین نئجه ایستیفاده ائدیلجیی تاکتیکی و ایستراتژی سیتواسییادان آسیلی اولاجاق. هر شئی محاربهنین نئجه داوام ائدجییندن آسیلیدیر.
«ایسگندر»لرله موقاییسهده «پولونز»لر داها گئنیش حجملی دؤیوش کومپلکسیدیر. بو سیستم ایمکان وئریر کی، هدفه داها بؤیوک سایدا راکتلر آتا بیلهسهن. لاکین «ایسگندر»لرین هدفه چاتما دقیقلیگی «پولونز»لردن یوکسکدیر»، – دئیه او بیلدیریب.
خرامچیخینین فیکرینجه، داغلیق قاراباغدا حربی فعالیتلرین یئنیلنمهسی قاچیلمازدیر.
او، محاربهنین تئز باشلانماسینین ایروان اوچون داها صرفهلی اولدوغونو دئییب. اکسپرت بونا سبب کیمی دئییب کی، واخت کئچدیکجه باکی ایروانا نیسبتده قوهسینی داها چوخ آرتیریر.
azb_Arab azb_Arab azb_Arab azb_Arab azb_Arab azb_Arab